मरवाही सीट की कहानी दिलचस्प है। ये दलबदलू विधायकों का क्षेत्र रहा है। इसकी शुरूआत बड़े आदिवासी नेता भंवर सिंह पोर्ते से ही हो जाती है, जिन्होंने 1972 ,1977 और 1980 के चुनाव जीत कर हैट्रिक लगाई। 1985 में पार्टी ने उनका टिकट काट दिया और कांग्रेस के दीनदयाल विधायक बने। भंवर सिंह नाराज होकर कांग्रेस छोड़ दी और बीजेपी का दामन थाम लिया और 1990 में विधायक बने। 1993 में फिर बीजेपी ने उनका टिकट काट दिया और कांग्रेस के पहलवान सिंह मरावी इस सीट से विधायक बने। इसके बाद छत्तीसगढ़ का पृथक निर्माण 2001 में हुए जिसके बाद से यह विधानसभा जोगी की होकर रह गई। 2003, 2008 में अजीत जोगी लगातार यहां से विधायक रहे। 2013 में अमित जोगी ने इस सीट को छोड़ दिया था। अब 2018 में अमित पिता के लिए सीट छोड़ रहे है।